62019TO0143_INF
Digriet tal-Qorti Ġenerali (It-Tieni Awla) tat-3 ta’ Lulju 2020 – Solar Ileias Bompaina vs Il-Kummissjoni
(Kawża T‑143/19)
“Rikors għal annullament – Għajnuna mill-Istat – Operaturi tas-suq tal-elettriku prodott minn sorsi ta’ enerġija rinnovabbli – Ftehimiet ta’ xiri ta’ elettriku – Emendi leġiżlattivi b’effett retroattiv li jikkonsistu f’limitazzjoni tal-vantaġġi tariffarji – Ilment quddiem il-Kummissjoni li jallega l-eżistenza ta’ għajnuna favur fornituri ta’ enerġija – Deċiżjoni li tiddikjara l-għajnuna kompatibbli mas-suq intern – Kwalità ta’ persuna kkonċernata – Salvagwardja tad-drittijiet proċedurali – Inammissibbiltà”
Rikors għal annullament – Persuni fiżiċi jew ġuridiċi – Atti li jikkonċernawhom direttament u individwalment – Deċiżjoni tal-Kummissjoni li tikkonstata l-kompatibbiltà ta’ għajnuna mill-Istat mas-suq komuni mingħajr il-ftuħ tal-proċedura ta’ investigazzjoni formali – Rikors ippreżentat mill-persuna kkonċernati fis-sens tal-Artikolu 108(2) TFUE – Ammissibbiltà – Kundizzjonijiet
(Artikolu 108(2) u (3) TFUE; Regolament tal-Kunsill 2015/1589, Artikolu 1(h))
(ara l-punti 28 sa 77, 48)
Suġġett
Talba bbażata fuq l-Artikolu 263 TFUE u intiża, essenzjalment, għall-annullament parzjali tad-Deċiżjoni tal-Kummissjoni C(2018) 6777 final tal-10 ta’ Ottubru 2019 dwar l-għajnuna mill-Istat SA.38967 (2014/NN-2) – Il-Greċja – Skema nazzjonali ta’ għajnuna għall-funzjonament favur l-installazzjonijiet li jużaw is-sorsi ta’ enerġija rinnovabbli u ta’ produzzjoni kkombinata ta’ sħana u ta’ elettriku b’rendiment għoli.
Dispożittiv
1)
Ir-rikors huwa miċħud bħala inammissibbli.
2)
Solar Ileias Bompaina AE għandha tbati l-ispejjeż tagħha kif ukoll dawk tal-Kummissjoni Ewropea.